Igra kao proces učenja

Igra je temeljna aktivnost u djetinjstvu . Fenomen igre postoji otkad postoji i ljudsko društvo. Oduvijek je osnovna aktivnost čovjekovog razvoja, a samim time i osnovna aktivnost djece. O značajnoj funkciji dječje igre, kao i njenoj stalnoj prisutnosti, svjedoče i arheološka nalazišta igračaka, crteži u pećinama i slično. Dječja je igra prvotno smatrana zabavom i razonodom, no razvojem predškolske pedagogije , dječju se igru počinje ozbiljnije shvaćati.

Djeca kroz igru istražuju, prikupljaju informacije, eksperimentiraju i provjeravaju svoje sposobnosti, dolaze do spoznaja o svojoj okolini, ali i sebi samima. „Igra, rad i učenje su osnovne aktivnosti predškolskog djeteta“ koje su međusobno povezane i nije ih moguće odvojeno promatrati jer djeca kroz igru rade, istražuju, a samim time i uče (Trnavac).

Značaj i karakteristike dječje igre

Karakteristike dječje igre teško je precizno odrediti zbog njezine raznovrsnosti i složenosti te mnogi autori navode različite karakteristike dječje igre. Igra ima značajnu ulogu u cjelokupnom razvoju i učenju djece, te se njene karakteristike mijenjaju ovisno o djetetovom uzrastu, donosno stupnju razvoja svakog djeteta kao pojedinca.

Vrste igre

Igra može biti vrlo raznolika, mnogostrana i složena, a njezina se raznolikost najčešće razvrstava u tri kategorije, a to su funkcionalna, simbolička i igra s pravilima.

Djeca vole igračke i igre!   
Iako igračke na prvi pogled služe samo za zabavu, one predstavljaju mnogo više od puke igre kojom se krati vrijeme. Naime, pomoću većine igračaka djeca mogu nešto i naučiti zbog čega su najbolje igračke upravo one koje razvijaju djetetova osjetila, potiču interakciju s drugima i šire njihovu maštu.  
Riječ je o[**didaktičkim igračkama**](https://bima-shop.hr/proizvodi/igracke/edukativne-igracke/).  
  
**Što su zapravo didaktičke igračke?**  
  
Iako se često priča o njima, mnogi roditelji nisu načisto s pojmom didaktička igračka. Riječ ‘didaktika’dolazi iz grčkog glagola ‘didaskein’ što znači **proučavati, obučavati i predavati**.  
  
Dakle, didaktička igračka je igračka koja nešto podučava, prvenstveno poboljšava motoričke i kognitivne sposobnosti, koordinaciju ruka-oko, uči o šarolikom svijetu boja, a zatim i o brojevima i slovima.  
  
**Djeca od najranije dobi reagiraju na podražaje didaktičkih igračaka**  
  
Djeca **od trenutka rođenja reagiraju na vanjske podražaje** stoga su didaktičke igračke prva stepenica u razvoju svakog djeteta. U početku su dovoljni nježni dodir i poljubac, a kad dijete malo odraste treba mu pružiti mogućnost da **razvije sposobnost guranja i povlačenja**.  
  
S igračkama za razvoj motoričkih sposobnosti trebalo bi početi još kada dijete leži u kolijevci.

Osim što su didaktičke igračke od velike važnosti za djetetov razvoj u najranijoj dobi, evo još nekoliko **prednosti edukativnih igračaka u dječjem odrastanju**.

**Didaktičkim igračkama djeca razvijaju osjet i osobnost**  
  
Razvijanje osjeta i osobnosti od velike je važnosti za djecu. Budući da po prvi puta istražuju svijet, sve im je novo! Dajući djeci edukativne igračke **šarenih boja, različitih zvukova, pa i materijala**, pred njih doslovno stavljate novi svijet kojeg bi inače upoznali znatno kasnije. Upravo kroz ta iskustva djeca počinju razvijati osobnost i počinju shvaćati što im se sviđa ili ne sviđa. 

**Didaktičke igračke podučavaju djecu životnim lekcijama**  
  
Određene edukativne igračke mogu podučiti djecu nekim životnim lekcijama. Na primjer, **uzroku i posljedicama**. Neke od takvih igračaka su zasigurno [**blokovi, kockice**](https://bima-shop.hr/proizvodi/?search_q=kocke) i ostale igračke koje će djeca kroz nekoliko sati slagati u određeni oblik da bi ih na kraju u nekoliko sekundi ponovno srušila.  
  
Djeca pomoću blokova za slaganje mogu **eksperimentirati i istraživati** koliko ih visoko mogu složiti prije nego što se sve ne sruši. I tako ponovno i ponovno do kad ne shvate dokle mogu ići.

**Didaktičke igračke potiču djecu na razmišljanje**  
  
Da bi se dijete moglo igrati s nekim igračkama, potrebno je znati i **razmišljati i usredotočiti se na rješavanje zadatka** što zahtijeva manji ili veći intelektualni napor. Dijete ove izazove prihvaća s velikim interesom jer je u njegovoj prirodi konstantno istraživati svijet oko sebe i tražiti rješenja na prepreke koje mu se nađu na putu.

**Edukativne igračke zadržavaju dječji interes**

Svako dijete uči drugačije. Neka djeca uče **vizualno**, a neka **dodirom i pokretima**. Didaktičke igračke **omogućuju obje metode učenja** što djeci omogućuje igru u kojoj će uživati. 

**Edukativne igračke utječu na emocionalni i društveni razvoj djeteta**

Didaktičke igračke ne moraju se koristiti samo u edukativne svrhe. Djeca se moraju razviti i u**emocionalnom i društvenom smjeru**.  
  
Didaktičke igračke mogu učiti djecu dijeljenju, igranju s drugima, čekanju na red za igru  i vodstvu.  
  
Jedna od takvih igračaka je i **Čovječe ne ljuti se.**


Igračke koje odlučite dati vašim mališanima mogu napraviti **ogromnu razliku u njihovom razvoju**. Mogućnost promatranja, igranja te doživljavanja određenih materijala i oblika oko sebe, svakom će djetetu predstaviti različite izazove, zahtijevat će različite vještine i omogućiti različita područja učenja.   
  
**Djeca mogu učiti od bilo koje igračke**, ali širina i dubina učenja ovisi o samoj interakciji djeteta s tom igračkom. Zato svim roditeljima savjetujemo da im uz omiljene plišance, akcijske figurice i bebe, osigurate i nekoliko **edukativnih igračaka!**



Vjerujemo da Vaše dijete ima različite didaktičke igračke, no mi Vam predlažemo one koje možete izraditi sami od materijala koji Vam je dostupan kod kuće. Te se uvijek **najbolje i najdraže**!

Vaše odgojiteljice Crvene skupine!





Fotografije: Pinterest